DRUGA IZMJENA DOKUMENTACIJE

**Poziva za dodjelu bespovratnih financijskih sredstava**

**VRAĆANJE U ISPRAVNO RADNO STANJE INFRASTRUKTURE I POGONA U PODRUČJU POŠTE I TELEKOMUNIKACIJA OŠTEĆENIH U POTRESU NA**

**PODRUČJU GRADA ZAGREBA, KRAPINSKO-ZAGORSKE ŽUPANIJE, ZAGREBAČKE ŽUPANIJE, SISAČKO-MOSLAVAČKE ŽUPANIJE, KARLOVAČKE ŽUPANIJE, VARAŽDINSKE ŽUPANIJE, MEĐIMURSKE ŽUPANIJE, BRODSKO-POSAVSKE ŽUPANIJE, BJELOVARSKO-BILOGORSKE ŽUPANIJE I KOPRIVNIČKO-KRIŽEVAČKE ŽUPANIJE**

**Referentna oznaka:**

**FSEU.MMPI.02**

**Otvoreni postupak u modalitetu trajnog poziva**

U Pozivu za dodjelu bespovratnih financijskih sredstava „Vraćanje u ispravno radno stanje infrastrukture i pogona u području pošte i telekomunikacija oštećenih u potresu na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Bjelovarsko-bilogorske županije i Koprivničko-križevačke županije“ koji se provodi kao otvoreni postupak dodjele bespovratnih sredstava u modalitetu trajnog poziva (u daljnjem tekstu: Poziv), referentni broj: FSEU.MMPI.01objavljenom 05. siječnja 2022. godine, mijenjaju se odredbe u dokumentaciji Poziva kako slijedi:

1. **U dokumentu Upute za prijavitelje, Poglavlje 1.4 Financijska alokacija, iznosi i intenziteti bespovratnih financijskih sredstava, obveze prijavitelja**

Stari tekst:

Poziv se provodi kao otvoreni postupak s krajnjim rokom dostave projektnih prijedloga do iskorištenja financijske alokacije, odnosno do 16. svibnja 2022. godine, ovisno o tome što prije nastupi.

Novi tekst:

Poziv se provodi kao otvoreni postupak s krajnjim rokom dostave projektnih prijedloga do iskorištenja financijske alokacije, odnosno do 30. lipnja 2022. godine, ovisno o tome što prije nastupi.

1. **U dokumentu Upute za prijavitelje, Poglavlje 2.6 Prihvatljivost prijavitelja**

Stari tekst:

**Usklađenost s pravilima zaštite okoliša** podrazumijeva usklađenost operacije s nacionalnim pravilima/zakonima povezanim s primjenom relevantnih EU direktiva. U tom smislu, Ministarstvo mora, prometa i infrastrukture/TOPFD provjerava i potvrđuje usklađenost projektnog prijedloga s pravilima zaštite okoliša prije dodjeljivanja financijskih sredstava, a najkasnije prije sklapanja Ugovora.

Novi tekst:

**Usklađenost s pravilima zaštite okoliša** podrazumijeva usklađenost operacije s nacionalnim pravilima/zakonima povezanim s primjenom relevantnih EU direktiva. U tom smislu, Ministarstvo mora, prometa i infrastrukture/TOPFD provjerava i potvrđuje usklađenost projektnog prijedloga s pravilima zaštite okoliša prije dodjeljivanja financijskih sredstava.

1. **U dokumentu Upute za prijavitelje, Poglavlje 3, podtočka 3.2. Rok za predaju projektnog prijedloga**

Stari tekst:

Poziv se provodi kao otvoreni postupak s krajnjim rokom dostave projektnih prijedloga do iskorištenja financijske alokacije, odnosno do 16. svibnja 2022. godine, ovisno o tome što prije nastupi.

Novi tekst:

Poziv se provodi kao otvoreni postupak s krajnjim rokom dostave projektnih prijedloga do iskorištenja financijske alokacije, odnosno do 30. lipnja 2022. godine, ovisno o tome što prije nastupi.

1. **U dokumentu Upute za prijavitelje, Poglavlje 8 Pojmovnik i popis kratica, Pojmovnik**

Stari tekst:

| Razdoblje prihvatljivosti troškova | Razdoblje definirano u Ugovoru u skladu s Uredbom Vijeća (EZ) br. 2012/2002 i njenim izmjenama navedenim u točki 1.1 ovih Uputa i referentnim pozivom na dodjelu bespovratnih financijskih sredstava . |
| --- | --- |

Novi tekst:

| Razdoblje prihvatljivosti troškova | Razdoblje prihvatljivosti troškova za seriju potresa koji su se događali počevši od 28. prosinca 2020. godine, razdoblje prihvatljivosti troškova je od 28. prosinca 2020. do 30. lipnja 2023. godine. |
| --- | --- |

1. **U dokumentu Sažetak poziva, Poglavlje 2. Financiranje**

Stari tekst:

Poziv se provodi kao otvoreni postupak s krajnjim rokom dostave projektnih prijedloga do iskorištenja financijske alokacije, odnosno do 16. svibnja 2022. godine, ovisno o tome što prije nastupi.

Novi tekst:

Poziv se provodi kao otvoreni postupak s krajnjim rokom dostave projektnih prijedloga do iskorištenja financijske alokacije, odnosno do 30. lipnja 2022. godine, ovisno o tome što prije nastupi.

1. **U dokumentu Sažetak poziva, Poglavlje 6. Administrativni podaci**

Stari tekst:

Projektni prijedlog odnosno sva dokumentacija tražena ovim Uputama izrađuje se na hrvatskom jeziku i latiničnom pismu najkasnije do 16. svibnja 2022 godine.

Novi tekst:

Projektni prijedlog odnosno sva dokumentacija tražena ovim Uputama izrađuje se na hrvatskom jeziku i latiničnom pismu najkasnije do 30. lipnja 2022. godine.

1. **U dokumentu Prilog 1 – Ugovor o dodjeli bespovratnih sredstava, članak 4., stavak 2.6.**

Stari tekst:

Rok u kojem je Korisnik obvezan čuvati dokumentaciju Operacije je sedam godina nakon zaključenja pomoći iz Fonda solidarnosti Europske unije.

Novi tekst:

Rok u kojem je Korisnik obvezan čuvati dokumentaciju Operacije je tri godine nakon zaključenja pomoći iz Fonda solidarnosti Europske unije.

1. **U dokumentu Prilog 1 – Ugovor o dodjeli bespovratnih sredstava, članak 3., stavak 3.6.**

Briše se slijedeći tekst:

Korisnik može potraživati prvu ratu predujma nakon sklapanja ugovora o izvođenju radova.

1. **U dokumentu Prilog 1 – Ugovor o dodjeli bespovratnih sredstava, članak 4., stavak 4.1.**

Stari tekst:

Ograničenja u pogledu osiguravanja revizijskog traga u okviru operacije primjenjuju se tijekom razdoblja od sedam godina nakon zaključenja pomoći iz Fonda solidarnosti Europske unije.

Novi tekst:

Ograničenja u pogledu osiguravanja revizijskog traga u okviru operacije primjenjuju se tijekom razdoblja od tri godine nakon zaključenja pomoći iz Fonda solidarnosti Europske unije.

1. **U dokumentu Prilog 1 – Ugovor o dodjeli bespovratnih sredstava, članak 5., stavak 5.1.**

Dodaje se sljedeći tekst:

Kazne, financijske globe, troškovi povezani s predstečajem, stečajem i likvidacijom

1. **U dokumentu Prilog 1 – Ugovor o dodjeli bespovratnih sredstava, članak 8. Ostali uvjeti**

Iza stavka 8.4. dodaju se sljedeći stavci:

8.5. Korisnik se obvezuje dostaviti:

1. Mišljenje nadležnog tijela da za predmetni zahvat nije potrebno provesti postupke ocjene o potrebi procjene utjecaja zahvata na okoliš, odnosno postupak procjene zahvata na okoliš ili
2. Rješenje nadležnog tijela o prihvatljivosti zahvata na okoliš,

a sukladno Zakonu o zaštiti okoliša (NN, br. 80/13, 153/13, 78/15, 12/18 i 118/18) i Uredbi o procjeni utjecaja zahvata na okoliš, Prilog II, točka 12. (NN, broj 61/14 i 3/17), kojom je propisana potreba provođenja ocjene o potrebi procjene utjecaja na okoliš za *Zahvate urbanog razvoja i druge zahvate za koje nositelj zahvata radi međunarodnog financiranja zatraži ocjenu o potrebi procjene utjecaja na okoliš* (nadležno tijelo je Ministarstvo gospodarstva i održivog razvoja).

8.6. Korisnik mora ishoditi i dostaviti dokaze o usklađenosti sa zahtjevima zaštite okoliša i prirode iz ovog članka, stavka 8.6., u tijeku provedbe projekta, a najkasnije u sklopu podnošenja prvog zahtjeva za nadoknadom sredstava u kojima se potražuju troškovi koji se odnose na radove.

1. **U dokumentu Prilog 2 – Opći uvjeti ugovora sredstava, članak 20., stavak 20.1**

Briše se slijedeći tekst:

20.1 Ugovor se ne može izmijeniti ukoliko bi izmjena dovela do povećanja iznosa bespovratnih financijskih sredstava određenog Ugovorom.

Dodaje se slijedeći tekst:

20.1 Iznose bespovratnih financijskih sredstava određenih Ugovorom moguće je iznimno izmijeniti, odnosno povećati ako za to postoje opravdani razlozi, koje je Korisnik dužan obrazložiti prilikom podnošenja zahtjeva za izmjenu iznosa bespovratnih financijskih sredstava određenih Ugovorom, u skladu s važećim propisima koji uređuju postupke nabave.

1. **U dokumentu Prilog 2 – Opći uvjeti ugovora sredstava, članak 20., stavak 20.2**

Stari tekst:

20.2. Izmjene Ugovora kojima se uvode nove i/ili značajno mijenjaju postojeće aktivnosti na način da se radi o bitno različitoj aktivnosti u odnosu na prvobitnu aktivnost, te se time uvode s tim aktivnostima povezani prihvatljivi troškovi koje je moguće nadoknaditi u skladu s odredbama Ugovora, prihvatljive su samo u slučaju kada su kumulativno ispunjeni sljedeći uvjeti:

a) izmjene su potrebne za postizanje ciljeva operacije i/ili otklanjaju situaciju u kojoj je izvršenje ugovora postalo pretjerano otežano ili nemoguće

b) povezani troškovi ne dovode do povećanja ukupnog iznosa bespovratnih financijskih sredstava navedenog u Ugovoru.

Novi tekst:

20.2. Izmjene Ugovora kojima se uvode nove i/ili značajno mijenjaju postojeće aktivnosti na način da se radi o bitno različitoj aktivnosti u odnosu na prvobitnu aktivnost, te se time uvode s tim aktivnostima povezani prihvatljivi troškovi koje je moguće nadoknaditi u skladu s odredbama Ugovora, prihvatljive su samo u slučaju kada su izmjene potrebne za postizanje ciljeva operacije i/ili otklanjaju situaciju u kojoj je izvršenje ugovora postalo pretjerano otežano ili nemoguće.

1. **U dokumentu Prilog 2 – Opći uvjeti ugovora sredstava, članak 20., stavak 20.3**

Stari tekst:

20.3. Sve izmjene koje su nužne za izvršenje Ugovora, i kojima se uvode nove i/ili mijenjaju postojeće aktivnosti, a ne ispunjavaju kumulativno uvjet iz stavka 2. ovog članka, TOPFD može prihvatiti pod uvjetom da troškove povezane s izmjenom snosi Korisnik.

Novi tekst:

20.3. Sve izmjene koje su nužne za izvršenje Ugovora, i kojima se uvode nove i/ili mijenjaju postojeće aktivnosti, a ne ispunjavaju uvjet iz stavka 2. ovog članka, TOPFD može prihvatiti pod uvjetom da troškove povezane s izmjenom snosi Korisnik.